Diari Oficial de la Generalitat Valenciana


Sumari del DOGV 9030, del 01-03-2021 (2021/1521)

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana (ordenació detallada) per al canvi d'ús i qualificació per a les noves parcel·les SF-TER-1 i SQD.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1521


Data del document
:   17-02-2021

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'En Berenguer
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana (ordenació detallada) per al canvi d'ús i qualificació per a les noves parcel·les SF-TER-1 i SQD. [2021/1521]  
En compliment del que es disposa en l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret d'alcaldia número 2021-0193, de data 16 de febrer de 2021, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU (ordenació detallada): canvi d'ús i qualificació per a les noves parcel·les SF-TER-1 i SQD. L'informe ambiental i estratègic està inserit en el portal de transparència de l'Ajuntament de Canet d'en Berenguer: https://canetdenberenguer.sedelectronica.es/transparency/4f94eb9b-8055-4b3b-8870-f70c995e9c2d/  
  
El text literal de la Resolució d'Alcaldia número 2021-0193, de data 16 de febrer de 2021, és el següent:  
  
«Vist l'expedient número 2396/2020, instruït sobre modificació puntual del PGOU (ordenació detallada): canvi d'ús i qualificació per a les noves parcel·les SF-TER-1 i SQD.  
Considerant que en la sessió ordinària celebrada el dia 10 de desembre de 2020 es va aprovar per unanimitat pel Ple de la corporació sotmetre el document que conté l'esborrany del pla o programa i el document inicial estratègic a consultes de les administracions públiques afectades d'acord amb l'article 49.1, apartat b, d'aquesta llei, i de les persones interessades, per un termini de trenta dies hàbils.  
Considerant que l'esborrany del pla i el document inicial estratègic s'han publicat en el portal de transparència de l'Ajuntament i s'ha consultat a la Direcció General de Ports, Aeroports i Costes, ja que la parcel·la TP15 (nova SQD) està dins de la zona de servitud de protecció, i a la Subdirecció General d'Ordenació del Territori i Paisatge, ja que el sector A està afectat pel PATRICOVA. Durant aquest període de consultes no s'han rebut ni al·legacions ni informes de cap administració pública.  
  
Considerant que, conforme amb el que es disposa en l'article 51.2 LOTUP, una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu (el Ple) una resolució d'informe ambiental i territorial estratègic, per considerar, d'acord amb els criteris de l'annex VIII de la Llei 5/2014, de 25 de juliol, que el programa no té efectes significatius sobre el medi ambient i el territori, i es resoldrà l'avaluació ambiental i territorial estratègica pel procediment simplificat, amb indicació que és procedent la tramitació del programa.  
  
Considerant que conforme amb el que es disposa en l'article 48.c LOTUP, l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:   
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
Considerant que de l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'Alcaldia-Presidència de la corporació la que ostenta, en el present procediment, la condició d'òrgan ambiental i territorial municipal.  
Considerant l'informe ambiental i territorial estratègic favorable emès per l'arquitecta municipal de data 15.02.2021, per considerar, d'acord amb els criteris de l'annex VIII de la LOTUP, que la modificació puntual del PGOU (ordenació detallada), canvi d'ús i qualificació per a les noves parcel·les SF-TER-1 i SQD, no té efectes significatius sobre el medi ambient i el territori, i que els canvis d'ús plantejats no suposen un augment de la intensitat humana d'ús, ni d'activitats afegides que impliquen major degradació del medi ambient, ni afecten zones amb especial protecció, per la qual cosa el procediment d'avaluació simplificada és suficient per a això.  
  
Considerant el que es disposa en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara endavant, LOTUP); la Llei 21/2013, de 9 de desembre, d'avaluació ambiental; la Llei 7/1985, de 2 d'abril, reguladora de les bases de règim local, i altres disposicions de pertinent i general aplicació, resolc:  
  
Primer  
Emetre resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU (ordenació detallada), canvi d'ús i qualificació per a les noves parcel·les SF-TER-1 i SQD; tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, i que correspon continuar la tramitació d'acord amb el que es disposa en la LOTUP o en la legislació sectorial corresponent.  
  
Segon  
Donar compte de la present resolució al Ple de l'Ajuntament, com a òrgan substantiu.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i deixar constància que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el DOGV, no s'ha aprovat la modificació puntual en el termini de quatre anys des de la publicació. En tal cas, s'hauria d'iniciar novament el procediment d'avaluació ambiental i territorial estratègica.  
  
  
Quart  
La present resolució no serà susceptible de cap recurs, per no ser un acte definitiu en via administrativa, sense perjudici dels que, si escau, pertoquen en via judicial contenciosa administrativa contra la disposició de caràcter general que hagués aprovat el pla, o bé, sense perjudici dels que pertoquen en via administrativa contra l'acte, si escau, d'aprovació del pla; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents (art. 51.7 LOTUP).  
  
Informa i proposa el tècnic de gestió encarregat, disposa l'Alcaldia i en dona fe la Secretaria General, a Canet d'en Berenguer, el 16 de febrer de 2021.»  
  
Canet d'en Berenguer, 17 de febrer de 2021.- L'alcalde: Pere Joan Antoni Chordá.